jkorsvik/nowiki_second_scrape_merged huggingface dataset:
Stephen Ames

Stephen Ames (født 28. april 1964) er en profesjonell golfspiller med canadisk og trinidadisk statsborgerskap. Han er født i San Fernando og er av portugisisk og engelsk herkomst.
Ames' golftalent ble utviklet tidlig i hans liv med hjelp av sin far, Michael. I sin debut i Hoerman Cup da han var 16 år (1980) satte han banerekord på Sandy Lanes golfbane på Barbados da han gikk på seks slag under par. Han vant sin første profesjonelle turnering, Pensacola Open, på Ben Hogan Tour i 1991. I 1993 vant han Open V33 Grand Lyon i Frankrike på Europatouren og i England i 1996 vant han turneringen Benson & Hedges International Open.
Ames nådde et nytt nivå i sitt spill i 2004. Frem til dette hadde han som beste plassering en andreplass etter Craig Perks i The Players Championship i 2002. Men det året vant han sin første turnering på PGA-touren, Cialis Western Open, i et startfelt der toppspillere som Tiger Woods, Vijay Singh og Davis Love III deltok. Denne seieren sammen med gode plasseringer i noen andre turneringer gjorde at han steg på verdensrankingen i golf og i august 2004 lå han på 18.-plass.
Til tross for fremgangen har Ames aldri fått utmerkelsen som årets idrettsmann i Trinadad og Tobago. Dette beror på at golf ikke er en spesielt utbredt sport i Trinidad og Tobago og dommerne rangerer ikke hans prestasjoner like høyt som andre utøvere. Derimot fikk han landets nest høyeste utmerkelse i 2004, Chaconiamedaljen i gull.


== Meritter ==


=== Seire på PGA-touren ===
2006: The Players Championship
2004: Cialis Western Open


== Eksterne lenker ==
(en) Stephen Ames – PGA-touren 
(en) Stephen Ames – Europatouren 
(en) Stephen Ames – Verdensrankingen
Tim Osmar

Tim Osmar (født i Alaska, USA) er en amerikansk hundekjører fra Ninilchik, Alaska, USA. 
Osmar startet med hundekjøring i 1979 da han var 11 år gammel. Han deltok fire ganger i Jr. Iditarod og vant dette løpet tre ganger.
I 1985 deltok han for første gang i hundesledeløpet Iditarod, og han ble nummer 13 i debuten. Totalt har han vært med i verdens lengste hundesledeløp 21 ganger der hans beste plassering kom i 1992 da han ble nummer 3. I Iditarod 2006 var Osmar ledsageren til blinde Rachael Scdoris.
Tim Osmar vant hundesledeløpet Yukon Quest i 2001.
Han har i tillegg til hundekjøring også jobbet som fisker siden tidlig på 1980-tallet.


== Plasseringer i Iditarod ==


== Eksterne lenker ==
(en) Tim Osmar – kategori av bilder, video eller lyd på Commons 
(en) Tim Osmar – Iditarod Trail Sled Dog Race
Nålefisker

Nålefisker er en orden av strålefinnede fisker. Disse fiskene har en lang snute med en liten munn ytterst, og en langstrakt kropp med beinringer rundt. De blir ofte regnet som en underorden av stiklingfiskene. De aller fleste artene tilhører nålefiskfamilien.


== Eksterne lenker ==
(en) Nålefisker – oversikt og omtale av artene i WORMS-databasen 
(en) Nålefisker i Encyclopedia of Life 
(en) Nålefisker i Global Biodiversity Information Facility 
(no) Nålefisker hos Artsdatabanken 
(sv) Nålefisker hos Dyntaxa 
(en) Nålefisker hos Fauna Europaea 
(en) Nålefisker hos Fossilworks 
(en) Nålefisker hos ITIS 
(en) Nålefisker hos NCBI 
(en) Kategori:Syngnathiformes – bilder, video eller lyd på Wikimedia Commons 
Syngnathiformes – detaljert informasjon på Wikispecies
Ramey Smyth

Ramey Smyth (født i Alaska, USA) er en amerikansk hundekjører fra Big Lake, Alaska, USA. 
Smyth debuterte i hundesledeløpet Iditarod i 1994 da han var 18 år gammel, og han har deltatt 12 ganger i dette løpet. Hans beste plassering kom i 2004 da han ble nummer 4. Han har fem ganger vunnet Iditarodpremien Raskeste kjører fra Safety til Nome.
I 1995 vant Ramey Smyth Kuskokwim 300.
I tillegg til hundekjøring jobber Ramey Smyth som brannmann og jaktguide.


== Plasseringer i Iditarod ==


== Referanser ==


== Eksterne lenker ==
(en) Ramey Smyth – Iditarod Trail Sled Dog Race 
Biografiside fra Cabela
Marianne Tveitan

Marianne Tveitan (født 1977 i Skien) er en norsk lokalpolitiker som i perioden 1995–1999 satt på Fylkestinget i Telemark. Hun ble valgt inn fra Rød Valgallianses liste, men meldte seg allerede før valget ut av RV og inn i organisasjonen Internasjonale Sosialister, og markerte seg på flere punkter i strid med RVs program, blant annet i forhold til spørsmålet om legalisering av narkotika. Hun fikk etter eget ønske plass i regionalutvalget og bygdeutviklingsstyret på Tinget. Mot slutten av perioden sluttet hun å møte og ble i realiteten erstattet av Stig Berntsen. Hun var også sekretær for Nei Til EU i Telemark i 1994.


== Referanser ==
Josh Holloway

Joshua Lee Holloway (født 20. juli 1969 i San Jose i California) er en amerikansk skuespiller som ble kjent etter sin rolle som James Sawyer Ford i den amerikanske TV-serien Lost. Holloway har tidligere hatt gjesteroller i seriene Walker Texas Ranger og CSI.


== Referanser ==


== Eksterne lenker ==
(en) Offisielt nettsted 
(en) Josh Holloway – kategori av bilder, video eller lyd på Commons 
(en) Josh Holloway på Internet Movie Database 
(sv) Josh Holloway i Svensk Filmdatabas 
(da) Josh Holloway på Filmdatabasen 
(da) Josh Holloway på Scope 
(fr) Josh Holloway på Allociné 
(en) Josh Holloway på AllMovie 
(en) Josh Holloway hos Rotten Tomatoes 
(en) Josh Holloway hos The Movie Database
Nålefiskfamilien

Nålefiskfamilien deles i to underfamilier: Egentlige nålefisker (Syngnathinae) og sjøhester (Hippocampinae). Disse fiskene har en langstrakt kropp, som er omgitt av beinringer. Den lille munnen sitter på enden av en lang snute. De egentlige nålefiskene har en rett og tynn kropp, mens sjøhestene har en opprullet gripehale, og en kortere og tjukkere kropp.  Alle nålefisker har en spesiell yngelpleie der hannen bærer med seg eggene til de klekkes.
I norske farvann finnes seks arter av egentlige nålefisker:

Tangsnelle Syngnathus typhle
Stor kantnål Syngnathus acus
Liten kantnål Syngnathus rostellatus
Stor havnål Entelurus aequoreus
Liten havnål Nerophis ophidion
Krumsnutet havnål Nerophis lumbriciformis


== Eksterne lenker ==
(en) nålefiskfamilien – oversikt og omtale av artene i WORMS-databasen 
(en) nålefiskfamilien i Encyclopedia of Life 
(en) nålefiskfamilien i Global Biodiversity Information Facility 
(no) nålefiskfamilien hos Artsdatabanken 
(sv) nålefiskfamilien hos Dyntaxa 
(en) nålefiskfamilien hos Fauna Europaea 
(en) nålefiskfamilien hos Fossilworks 
(en) nålefiskfamilien hos ITIS 
(en) nålefiskfamilien hos NCBI 
(en) Kategori:Syngnathidae – bilder, video eller lyd på Wikimedia Commons 
Syngnathidae – detaljert informasjon på Wikispecies
Schottenklöster

Schottenklöster (tysk for skotske kloster) er det navn som omtaler de klostre som ble grunnlagt av irske og skotske misjonærer på kontinentale Europa. Begrepet er spesielt rettet mot de skotske benediktinerkloster som ble grunnlagt i Tyskland på begynnelsen av 1200-tallet. Disse ble kombinert til en menighet hvor dens øverste abbed var abbeden i klosteret St. James ved Regensburg.


== Tidlige Schottenklöster ==
De første Schottenklöster som vi har kjennskap til var Säckingen i Baden som ble grunnlagt av den irske misjonæren Sankt Fridolin på slutten av 400-tallet. Det er sagt at den samme misjonæren også grunnla et Schottenklöster i Konstanz. Et århundre senere kom Sankt Columbanus til kontinentet med tolv følgesvenner og grunnla Annegray i Luxeuil-les-Bains, Fontaines i Frankrike og Bobbio i Italia. I løpet av 600-tallet grunnla disiplene til Columbanus og andre irske og skotske misjonærer en lang rekke klostre i hva som nå er Tyskland, Frankrike, Belgia og Sveits. De best kjente er

St. Gall i Sveits,
Disibodenberg i området Rhinen palatinatet
St. Paul's ved Besançon, Frankrike
Cusance i bispedømmet Besançon, Frankrike
Beze i bispedømmet i Langres, Remiremont, Frankrike
Moyenmoutier i bispedømmet  Toul, Frankrike
Fosses i bispedømmet Liège, Belgia
Mont-St-Michel ved Peronne, Frankrike
Ebersmunster i nedre Alsace,
St. Martin ved Köln, TysklandVirksomheten til de første klostrene var underlagt Benedikts regel, det vil si at dagen var inndelt i regelbundne perioder av søvn, bønn, lesning i hellige skrifter, hvile og fysisk arbeid.
Senere gæliske misjonærer grunnla Honau i Baden (omtrent 721), Murbach i øvre Alsace (omtrent 727), Altomunster i øvre Bayern (omtrent 749), mens andre gæliske munker bevarte St. Michel i Thiérache (940), Walsort i nærheten av Namur (945) og ved Köln, klostrene til St. Clement (omtrent 953), St. Martin (omtrent 980), St. Symphorian (omtrent 990) og St. Pantaléon (1042).
For ytterligere informasjon, se Den irsk-skotske misjonen
Nitrogentrijodid

Nitrogentrijodid, NI3 er et veldig ustabilt salt som lett selvantennes og gir en eksplosiv reaksjon, selv i fri luft. Det har blitt kalt fluedreperen fordi stoffet i tørr tilstand kan detonere når en flue lander på det. 
Reaksjonen ser slik ut:
NI3 ⇒ N2 + I2 og 100g rent NI3 gir 11,4 liter nitrogen og jodgass.
På grunn av stoffets ustabilitet blir det ikke brukt kommersielt som sprengstoff.
Etter detonasjon vil det være et lilla merke rundt sprengnings overflaten, som er det korrusive jod reagenset.


== Eksterne lenker ==
En engelsk presentasjon av stoffet
Melanie Gould

Melanie Gould (født i Alaska, USA) er en amerikansk hundekjører fra Talkeetna, Alaska, USA. 
Gould vokste opp i Alaska, men flyttet til Colorado og jobbet der i seks år før hun flyttet tilbake til Alaska i 1998.
Hun startet med hundekjøring i 1998, og i 2000 debuterte hun i Iditarod med en 64.-plass. Totalt har hun deltatt 6 ganger i verdens lengste hundesledeløp, og hennes beste plassering kom i 2006 da hun ble nummer 18.
Melanie Gould har også deltatt i kortere hundesledeløp som Nome Council og Kobuk 440.


== Plasseringer i Iditarod ==


== Eksterne lenker ==
(en) Melanie Gould – Iditarod Trail Sled Dog Race 
Biografiside fra Cabela
Offisiell Hjemmeside
Camilo Villegas

Camilo Villegas (født 7. januar 1982) er en colombiansk profesjonell golfspiller på PGA-touren. Han er født i Medellín i Colombia og begynte å spille golf som barn, og utmerket seg som juniorspiller. Som student ved Universitetet i Florida deltok han på golflaget og vant flere priser, blant annet All American tre ganger og Southeastern Conference Player of the Year i 2002 og 2004. Villegas ble medlem av PGA-touren i 2006 og fikk en lovende  start med to annenplasser i sine første syv turneringer.
I 2008 vant han to turneringer på PGA-touren, og klatret med det inn blant de ti beste på verdensrankingen.


== Seire på PGA-touren ==
2010 Honda Classic
2008 BMW Championship, The Tour Championship


== Eksterne lenker ==
(en) Camilo Villegas – kategori av bilder, video eller lyd på Commons 
(en) Camilo Villegas – PGA-touren 
(en) Camilo Villegas – Europatouren 
(en) Camilo Villegas – Japantouren 
(en) Camilo Villegas – Verdensrankingen
Eivind Reinertsen

Eivind Reinertsen (født 18. november 1948, død 30. juni 2001) var en norsk forfatter.
Han fikk Tarjei Vesaas' debutantpris i 1971 for Lukk opp dørene, krigen er over. En vesentlig inspirasjon for Reinertsens forfatterskap var ungdomsopprøret, som han selv var en del av og som han beskriv som «...den første vagt formulerte lengselen etter mer menneskelighet, mykhet og glede», men også den rastløse lengselen etter å reise østover. Den kulturelle gjødselen som denne tiden frambrakte beskrev han blant annet i Reise uten ankomst (1976) og siden i Norges Kulturhistorie (1981).


== Bibliografi ==
Lukk opp dørene, krigen er over (1971)
På vei tilbake (1972)
En ikke helt trist dommedagsbok (1973)
Reise uten ankomst: Undergrunns-kulturen og vår tid (1976)
Ankomster og avreiser: Dikt og skisser fra et besøk på Jorden (1977)
Stier i stein (1993)


== Priser ==
Tarjei Vesaas' debutantpris (1971), for Lukk opp dørene, krigen er over.


== Referanser ==


== Eksterne lenker ==
Skjegg, ungdomsopprør og statistikk
Karl Halvor Teigen

Karl-Halvor Teigen (født 23. november 1941) er psykolog og professor emeritus i psykologi ved Universitetet i Oslo. 
Teigen er utdannet cand.psychol. fra Universitetet i Oslo (1966). Han var universitetslektor og professor i psykologi ved Universitetet i Bergen 1967-2001, professor i kognitiv psykologi i Tromsø 1991-2001 og professor i generell psykologi ved Universitetet i Oslo 2001-2011. Han har særlig bidratt innen studiet av bedømmelser og beslutninger, samt psykologiens historie. Han har publisert en rekke artikler i internasjonale tidsskrifter og i flere fagbøker. Fra 1999 til 2001 var Teigen president i European Association for Decision Making. 
Under pseudonymet Joachim Aremk er han også lyriker og mottok Tarjei Vesaas' debutantpris i 1970 for Tapetdører.
Teigen er medlem av Det Norske Videnskaps-Akademi
Han er sønn av billedkunstneren Per Teigen.


== Bibliografi ==
1970 Tapetdører
1971 Vi som ikke kan bestemme oss
1972 Hånden gjennom vinduet
1978 Spor på jorden
1980 Ludvig Feilberg: 'Nordens genialeste psykolog
1981 Vårt sjelsliv er som perpetums krukke: Psykologien til examen philosophicum i sitater
1981 Psykologiens historie 1: Grunnlagsproblemer og hovedretninger
1983 Psykologiens historie 2: Sentrale emneområder
2004 En psykologihistorie
2017 Terningen er rund. Bedømmingspsykologi i tretten kapitler Cappelen Damm Akademisk


== Priser ==
Ig Nobelprisen (2011), for å ha studert hvorfor folk sukker i hverdagen, og hvordan dette er koblet til følelsesmessige signaler og som svar til vanskelige oppgaver
Tarjei Vesaas' debutantpris (1970), for Tapetdører


== Referanser ==


== Eksterne lenker ==
Karl Halvor Teigen - Store norske leksikon
Digitaliserte bøker av Teigen hos Nasjonalbiblioteket
(no) Publikasjoner av Karl Halvor Teigen i forskningsdokumentasjonssystemet CRIStin
Dipendra Bir Bikram Shah Dev

Dipendra Bir Bikram Shah Dev, दीपेन्द्र वीर बिक्रम शाहदेव Dīpendra Vīra Vikrama Śāhadeva, født 27. juni 1971, død 4. juni 2001 var formelt konge i Nepal i tre dager fra 1. til 4.  juli, før han døde.  Hele tida lå han dødelig såret i koma, uten å vite at han var konge.
Dipendra var sønn av kong Birendra Bir Bikram Shah Dev og kronprins fra han var et halvt år gammal. 
Offisielt er han utpekt til den skyldige i den merkelige massakren i Kathmandus slott i 2001, men svært mange i Nepal tror at han er uskyldig.
Ifølge den offisielle forklaringa skal han i rus og raseri mot sine foreldre, som angivelig skal ha nekta ham å gifte seg med sin forlovede Devyani Rana, ha skutt og drept sin far kongen, sin mor, søstre,  brødre og andre familiemedlemmer,  for så å forsøke å begå sjølmord.
Mer populære,  men uoffisielle forklaringer legger skylda på hans onkel Gyanendra Bir Bikram Shah Dev, hans fetter og etterfølger som kronprins Paras Shah, ei spesialgruppe fra hæren,  eller en kombinasjon.
Han blei fulgt på tronen av kong Gyanendra.


== Se også ==
Shah-dynastiet
Gorkha
Liste over Nepals konger


== Referanser ==
Aaron Burmeister

Aaron Burmeister (født 1975 i Nome, Alaska, USA) er en amerikansk hundekjører fra Nome, Alaska, USA. 
Burmeister startet med hundekjøring i tidlig alder, og han deltok fire ganger i Jr. Iditarod. 
I 1994 debuterte han i Iditarod med en 37.-plass. Totalt har han deltatt ni ganger i verdens lengste hundesledeløp, og hans beste plassering kom i 2004 da han ble nummer 13.


== Plasseringer i Iditarod ==


== Referanser ==


== Eksterne lenker ==
(en) Aaron Burmeister – Iditarod Trail Sled Dog Race 
Biografiside fra Cabela
Jessica Hendricks

Jessica Hendricks (født i Alaska, USA) er en amerikansk hundekjører fra Two Rivers, Alaska, USA. 
Hendricks startet med hundekjøring da hun var 9 år, og hun har deltatt i flere sprintløp for juniorer. Før hun ble senior var hun også deltager en gang i Quest Jr, mens hun var med i Iditarod Jr. to ganger.
I 2003 debuterte hun i Iditarod med en 19.-plass, og ble dermed beste førstegangskjører dette året. Totalt har hun deltatt 3 ganger i verdens lengste hundesledeløp, og hennes beste plassering kom i 2005 da hun ble nummer 15.


== Plasseringer i Iditarod ==


== Eksterne lenker ==
(en) Jessica Hendricks – kategori av bilder, video eller lyd på Commons 
(en) Jessica Hendricks – Iditarod Trail Sled Dog Race 
Biografiside fra Cabela
Blomst

En blomst er en struktur hos blomsterplanter som inneholder plantens forplantningsorganer og som har som oppgave å besørge plantens seksuelle reproduksjon gjennom produksjon av frø. Selve forplantningsprosessen kalles pollinering og kan foregå på flere måter. Blomster er evolusjonært omdannede blader som sitter i enden av et skudd og som har begrenset lengdevekst. 
En fullstendig (perfekt) blomst har fire kretser, i rekkefølge utenfra og innover mot sentrum:

Begerblad - er sterkt omdannet, men ofte grønne blader, som beskytter blomstens indre deler.
Kronblad - er sterkt omdanna blader som ofte er større enn begerbladene og som hos mange arter har sterke farger (dyrepollinerte).
Pollenbærer - de hannlige delene av blomsten. Strukturer bestående av pollentråder og pollenknapper. Pollenknappene inneholder pollen.
Fruktemne - de hunnlige delene av blomsten. Strukturer bestående av fruktknute, griffel og arr. Fruktknutene inneholder kimer til frø, kalt frøemner.Dette grunnleggende mønsteret har mange variasjoner og mange arter av blomsterplanter har ikke alle kretsene, eller kretser eller deler av kretser kan være omdannet til andre funksjoner.
Blomster kan ha vidt ulike former, men et viktig skille er mellom frikronede, der kronbladene er frie fra hverandre og bare festet i blomsterbunnen, og samkronede, der kronbladene er sammenvokst til et rør, en klokke eller en annen hel struktur. Selv i sammenvokste kroner er det som oftest mulig å se hvor mange kronblad krona er omformet fra, ved at individuelle kronfliker kan telles. 


== Se også ==
Nektar
Bryllupsdager


== Eksterne lenker ==
(en) Flowers – kategori av bilder, video eller lyd på Commons 
(en) Flowers – galleri av bilder, video eller lyd på Commons
Istarporten

Istarporten (ty. Ischtar-Tor) var den åttende byporten til det indre Babylon, og ble oppført av Nebukadnesar II (605-562 f.Kr.). Istarporten har siden 1930 vært utstilt i Det forasiatiske museet i Pergamonmuseet i Berlin, der den ble rekonstruert med originalt materiale, inkludert portens fundament.
Istarporten sto for enden av en prosesjonsgate i Babylon, hovedstaden i Babylonia, ved Eufrat i dagens Sentral-Irak. Gaten var omgitt av murer som ble bygget samtidig. Gaten var mellom 20 og 24 meter bred, ca. 250 meter lang og belagt med sten og teglsten. Prosesjonsgaten ble brukt av babylonerne for nyårsfestlighetene hver vår. Porten bevoktet inngangen til en 90 meter høy ziggurat med et Marduk-skrin.
Murene var i likhet med selve porten kledd i hovedsakelig blå mosaikk med innslag av dyr — løver, tyrer og drager — i glasert tegl i gult og brunt. Løvene symboliserer gudinnen Istar (eller Isjtar), himmelens herskerinne, kjærlighetens gudinne og krigsmaktens beskytterinne. Den ormelignende dragen fremstiller Marduk 
(også kalt Bel), byens og fruktbarhetens gud som skjenket evig liv. De ville tyrene symboliserer værguden Adad.
Porten og prosesjonsveien ble oppdaget i slutten av det 19. århundre og tyske arkeologer foretok utgravninger mellom 1899 og 1914.


== Bilder ==

		


== Eksterne lenker ==
(en) Ishtar Gate – kategori av bilder, video eller lyd på Commons 
Vorderasiatisches Museum im Pergamonmuseum Arkivert 19. april 2006 hos Wayback Machine.
Pergamonmuseum
Maja

Maja, Maya og Maia er kvinnenavn med flere opprinnelser. 

Maja kan være en kortform av Maria, som kommer av det hebraiske navnet Miriam og har ukjent betydning. Det kan også være en variant av Maia, som var navnet til en gresk og romersk gudinne (se nedenfor).
Maya kan være en annen variant av Maia, et indisk navn som betyr «illusjon» eller et hebraisk navn som betyr «vann». Se også folkegruppen Maya.
Maia kan være etter den greske og romerske gudinnen Maia som var mor til Hermes, eller etter den romerske vår-gudinnen Maia som muligens er opphavet til navnet på måneden mai. Maia kan også være en kortform av Maria.Maija er en finsk variant av navnet, og Mæja en tidligere islandsk variant.
Maja og Maya har ingen navnedag i Norge, men Maia har navnedag den 7. mai.
I 2014 forbød innenriksdepartementet i Saudi-Arabia å gi nyfødte barn navnet Maya.


== Utbredelse ==
Maia er det femte vanligste kvinnenavnet i Georgia. Varianten Maija er et svært vanlig navn i befolkningen i Finland, og Maja i Slovenia. Maja har på 2000-tallet også vært svært populært som navn på nyfødte jenter blant annet i Sverige, på Grønland og i Slovenia. Navnene er forholdsvis sjeldne i Norge, men alle navnevariantene har hatt en økende popularitet fra ca. 1980, og Maja var på begynnelsen av 2000-årene blant de mest populære navnene på norske jentebarn.

Tabellen nedenfor gir en detaljert oversikt over populariteten til kvinnenavnet Maja og varianter av dette i noen av de landene hvor statistikk er tilgjengelig.


== Kjente personer med navnet ==
Maya Angelou (f. 1928) – amerikansk borgerrettighetsforkjemper
Maya Pedersen-Bieri (f. 1972) – sveitsisk idrettsutøver
Maja Ratkje (f. 1973) – norsk samtidskomponist og musiker
Maia Urstad – norsk lydkunstner


=== Oppdiktede personer ===
Maja Steinansikt i barnefilmen av samme navn


== Referanser ==


== Eksterne lenker ==

(en) Behind the Name: Maja
(en) Think Baby Names: Maja
Murudalen (Sel)

Murudalen i Sel kommune i Innlandet er en grend og dal tilknyttet Heidal i Sel, rundt 800 moh.  Den går fra Skåbu i sør, nordvestover til Heidal.  Postadresse 2676 Heidal.  Vei og buss via Heidal, til Otta.  Tidvis tilgjengelig skogsvei sørover til Skåbu.
Storfolk bodde i Murudalen i tidligere tider.
Ny bureisning i mellomkrigstiden, etter initiativ fra sentralt planleggende hold.
Planene klare i 1917, men manglende vei forsinket.  De fleste bruk i drift i dag.
Murulonin Naturreservat (3454 dekar) i dalens øvre del (i Nord-Fron kommune), 
med fattig barskog og interessant fugleliv, opprettet i 1993; utvidet i 2004 (7453 dekar).
Dalen er omtalt i boken Murudalen før og nå; folk og følgje i skog og fjell av Jørgen Espelund.
Den kjente reinjeger Jo Gjende var bosatt her.
Murudalen var åsted for nasjonalt omtalt konfrontasjon bjørn-menneske på 1970-tallet, da fjellbonden Ole E. Brenden ble svimeslått på skogsveien mot Skåbu.
Fjernsynsprogrammet «Den siste Bureiser» ble vist på
rikskanalen NRK 21. august 1995.  Dalen er åsted for deler av  sykkelløpet «Bukkerittet».
Murudalen naturreservat

Murudalen naturreservat ligger i en trang sørvestlig gående dal 6 km øst for Botngård og vest for Gjøljavatnet i Bjugn kommune i Trøndelag, sør for fylkesvei 710. Området ble fredet som naturreservat i 2007, som ledd i arbeidet med å bevare boreal regnskog.Den ligger 100–300 moh.  Området er på 250 dekar. Området er dekket av kartblad 1522 I i kartserien Norge 1:50000. UTM-koordinater 32V 542600 Ø 7072600 N.


== Referanser ==